Ezért tűnik el a visszaszámláló a debreceni lámpák egy részéről
Egy új előírás szerint csak a piros jelzés mellett lehet visszaszámláló berendezés az állami kezelésű utak jelzőlámpáin, és annak is fehér vagy sárga színűnek kell lennie. Ez az oka annak, hogy eltűnt a számláló az egyik forgalmas debreceni kereszteződésből. Az autósok és a gyalogosok szerint így nehezebb közlekedni – írja a Dehir.hu.
Debrecenben a Füredi út és a Nádor utca kereszteződéséből eltűntek a hangjelzők, valamint a visszaszámlálók, amelyek azt mutatták, mennyi idő van még hátra a zöld jelzésből.

A debreceni Füredi utat a Magyar Közút Zrt. kezeli, ahonnan azt a tájékoztatást adták, hogy a jelzőlámpák korszerűsítése miatt tűntek el a kiegészítő eszközök.

A zöld lámpát jelző hangjelzést visszaállítják majd, bár nem tudni, mikor. A zebráknál lévő lámpákról és az autósoknak jelző lámpákról leszerelt visszaszámlálókat viszont nem teszik vissza, mert már nem felelnek meg az új műszaki előírásnak. Az állami kezelésben levő utakon csak a piros jelzésnél lehet ugyanis sárga vagy fehér visszaszámláló.

Debrecenben a többi érintett csomópontból is eltüntetik a régi visszaszámlálókat a zöld lámpák mellől.

A kereszteződések egy részébe visszakerülhetnek majd olyan berendezések, amelyek már a hátralévő „piros” időt mutatják.

Debrecenben az összes olyan csomópontban van visszaszámláló, amelyet az önkormányzat üzemeltet. Csak olyanokban nincs, amelyet a város és a közútkezelő működtet közösen, vagy pedig egyedül a közútkezelő. Ezekben már nem lehet régi visszaszámlálót telepíteni.

Az önkormányzati tulajdonú utakon az esetleges berendezéscsere költsége az önkormányzatot terheli. Egy számláló nagyjából 100 ezer forintba kerül – olvasható a cikkben.
visszaszámláló Debrecen jelzőlámpa
<|im_start|>user
Debrecenben a Füredi út és a Nádor utca kereszteződéséből eltűntek a hangjelzők, valamint a visszaszámlálók, amelyek azt mutatták, mennyi idő van még hátra a zöld jelzésből.

A debreceni Füredi utat a Magyar Közút Zrt. kezeli, ahonnan azt a tájékoztatást adták, hogy a jelzőlámpák korszerűsítése miatt tűntek el a kiegészítő eszközök.

A zöld lámpát jelző hangjelzést visszaállítják majd, bár nem tudni, mikor. A zebráknál lévő lámpákról és az autósoknak jelző lámpákról leszerelt visszaszámlálókat viszont nem teszik vissza, mert már nem felelnek meg az új műszaki előírásnak. Az állami kezelésben levő utakon csak a piros jelzésnél lehet ugyanis sárga vagy fehér visszaszámláló.

Debrecenben a többi érintett csomópontból is eltüntetik a régi visszaszámlálókat a zöld lámpák mellől.

A kereszteződések egy részébe visszakerülhetnek majd olyan berendezések, amelyek már a hátralévő „piros” időt mutatják.

Debrecenben az összes olyan csomópontban van visszaszámláló, amelyet az önkormányzat üzemeltet. Csak olyanokban nincs, amelyet a város és a közútkezelő működtet közösen, vagy pedig egyedül a közútkezelő. Ezekben már nem lehet régi visszaszámlálót telepíteni.

Az önkormányzati tulajdonú utakon az esetleges berendezéscsere költsége az önkormányzatot terheli. Egy számláló nagyjából 100 ezer forintba kerül – olvasható a cikkben.

Foglald össze a fenti szöveget!<|im_end|>
<|im_start|>assistant
Egy új előírás szerint csak a piros jelzés mellett lehet visszaszámláló berendezés az állami kezelésű utak jelzőlámpáin, és annak is fehér vagy sárga színűnek kell lennie. Ez az oka annak, hogy eltűnt a számláló az egyik forgalmas debreceni kereszteződésből. Az autósok és a gyalogosok szerint így nehezebb közlekedni – írja a Dehir.hu.<|im_end|>